கேள்வி: கிரேசா மாசெல் - ஆரம்ப வாழ்க்கை மற்றும் கல்வி பற்றி விளக்கவும்.
பதில்: படிமம்:Nicolae_Samora_Graça.jpg, 1979]] கிராசா சிம்பைன் தனது தந்தை இறந்த 17 நாட்களுக்குப் பிறகு, ஆறு குழந்தைகளில் இளையவராக காசா மாகாணத்தில், போர்த்துகீசிய கிழக்கு ஆப்பிரிக்காவில் (இன்றைய மொசாம்பிக் ) கிராமப்புற இன்காடைனில் பிறந்தார். போர்த்துகல் உள்ள லிஸ்பன் பல்கலைக்கழகத்தில் உதவித்தொகை பெறுவதற்கு முன்பு இவர் மெதடிசம் மறைப் பள்ளிகளில் பயின்றார். அங்கு இவர் இடாய்ச்சு மொழியைப் படித்தார். மாசெல் பிரான்சிய மொழி, எசுப்பானியம், இத்தாலிய மொழி, போர்த்துக்கேய மொழி மற்றும் ஆங்கிலம் மற்றும் தனது சொந்த மொழியான சோங்க மொழியையும் பேசுகிறார்.
கேள்வி: கிரேசா மாசெல் - த எல்டர்ஸ் பற்றி விளக்கவும்.
பதில்: 18 ஜூலை 2007 அன்று தென்னாப்பிரிக்காவின் ஜோகானஸ்பேர்க், நெல்சன் மண்டேலா, கிராசா மாசெல் மற்றும் தெசுமாண்ட் தூட்டு ஆகியோர் தி எல்டர்ஸ் என்ற ஒரு அமைப்பைக் கூட்டினர். மண்டேலா தனது 89வது பிறந்தநாளில் ஒரு உரையில் அதன் உருவாக்கத்தை அறிவித்தார். குழு கருப்பொருள் மற்றும் புவியியல் ரீதியாக குறிப்பிட்டத் திட்டங்களில் செயல்படுகிறது. இசுரேல்-பாலத்தீனப் பிணக்கு, கொரியா, சூடான் மற்றும் தெற்கு சூடான், நிலையான வளர்ச்சி மற்றும் பெண்களின் உரிமைகள் ஆகியவை இக்குழுவின் முன்னுரிமை பிரச்சினைகளில் அடங்கும். சிறுவர் திருமணம் குறித்த குழுவின் பணிகளில் மாசெல் குறிப்பாக ஈடுபட்டுள்ளார். இதில் குழந்தைத் திருமணத்தை முடிவுக்குக் கொண்டுவருவதற்கான உலகளாவிய கூட்டும் அடங்கும்.
கேள்வி: கிரேசா மாசெல் - தனிப்பட்ட வாழ்க்கை பற்றி விளக்கவும்.
பதில்: சிம்பைன் 1975 இல் மொசாம்பிக்கின் முதல் சனாதிபதியான சமோரா மாசெலை மணந்ததன் மூலம் ஜோசினா என்றா ஒரு மகளும் மலெங்கன் என்ற ஒரு மகனும் என இரண்டு குழந்தைகளைப் பெற்றார். 1986 ஆம் ஆண்டு மொசாம்பிக் - தென்னாப்பிரிக்கா எல்லைக்கு அருகே சமேரா சென்ற விமானம் விபத்துக்குள்ளானதில் சமோரா இறந்தார். இவரின் மகள் ஜோசினா ஒரு பெண்கள் உரிமை ஆர்வலராக உள்ளார். அவர் 2020 இல் பிபிசியின் 100 பெண்களில் ஒருவராக பட்டியலிடப்பட்டார். தனது முதல் கணவர் சமேரா இறந்தவுடன் கிராசா மாசெல் நெல்சன் மண்டேலாவை ஜோகன்னஸ்பர்க்கில் 18 ஜூலை 1998 அன்று மண்டேலாவின் 80வது பிறந்தநாளில் மணந்தார். அந்த நேரத்தில், மண்டேலா தென்னாப்பிரிக்காவின் நிறவெறிக்கு பிந்தைய முதல் சனாதிபதியாக பணியாற்றினார். மண்டேலா 5 டிசம்பர் 2013 அன்று நிமோனியாவால் இறந்தார்.